মরিয়া হয়ে তিনি খুঁজে বেড়াচ্ছেন একটি কমলা রঙের বেড়াল। নাহ্! সেটা তাঁর পোষা নয়। তবুও খুঁজে চলেছেন হন্যে হয়ে। 
মার্কিন যুক্তরাষ্ট্রের ওকলাহোমা ইউনিভার্সিটি মেডিকাল সেন্টার-এ একদিন সকলে একটি পোস্টার দেখে বেশ আশ্চর্য হয়ে যায়। ক্লারা এডওয়ার্ডস নামে এক মহিলার নাম ছিল পোস্টারে, সঙ্গে তাঁকে যোগাযোগ করার ফোন নম্বরও। পোস্টারে লেখা ছিল একটি আর্জি—
২৪ থেকে ৪৮ ঘণ্টার জন্য একটি কমলা রঙের বেড়াল চাই। আমার দুই ২ ও ৪ বছরের সন্তান গারফিল্ডের ভক্ত। আমরা সবাই একসঙ্গে ডিনার করতে যাব। তার পরে আপনার বেড়াল আপনি ফেরত নিয়ে যাবেন।

কমিকসের গারফিল্ড। ছবি: ইউটিউব
প্রসঙ্গত, গারফিল্ড একটি কার্টুন চরিত্র। কমলা রঙের এই বেড়ালটি প্রায় সারাদিনই আলস্য করে কাটায়। এবং মজার মজার কথা বলে। বাচ্চাদের খুবই প্রিয় এই গারফিল্ড।
ক্লারা এডওয়ার্ডসের দুই সন্তানও গারফিন্ডের ভক্ত। বাচ্চাদের আনন্দ দিতে তাই তিনি এমন পোস্টার ছাপিয়েছিলেন।
ক্লারার সন্তানদের সঙ্গে তাদের ‘গারফিল্ড’ 

One last photo from our Garfield dinner 😻 thank you again! @lauren_jade44 @mashable @USATODAY @YahooNews @stouffers @DailyMirror @nypost @TheEllenShow @reddit @9LivesCatFood @OKCFOX @Garfield @travisfortnum pic.twitter.com/E4lZe2zLdI
— Clara Edwards (@swallownurse) August 12, 2018

পোস্টারটি দেখে লরেন জেড নামে এক টুইটারেত্তি তার ছবি তুলে নিজের অ্যাকাউন্টে পোস্ট করেন, যা রিটুইট হয় ১০ হাজারেরও বেশি। এবং যার ফলে ক্লারা একটি কমলা রঙের বেড়ালও পেয়ে যান।
ক্লারার দুই সন্তান যে যারপরনাই খুশি হয়েছিল তাদের পছন্দের ‘গারফিল্ড’কে পেয়ে তা বলাই বাহুল্য। সকলকে ধন্যবাদ জানিয়ে একটি ছবি টুইট করেন ক্লারা—

Meet Garfield!!! He came... He ate cat-lasagna (wet and dry @9LivesCatFood)... He played dressup.... thank you everyone that helped make this possible! My kids LOVED Garfield! @lauren_jade44 @stouffers @mashable @reddit @travisfortnum @Garfield pic.twitter.com/MpORrfoA95
— Clara Edwards (@swallownurse) August 12, 2018